Hanauerland
S Hanauerland isch ä ehemòligs Herrschòftsgbiet närdlich vo Stroosburg uf franzesischer Sit un um Käl in de Ordenau uf dytscher Sit uf baide Sitte vo de Grenz, wo de Rhin bildet.

Geografii 
Hit mine d Lit mim Hanauerland maischdens de Großruum Käl. Zum Gbiet käre normalerwiis d Stätt Käl, Rhinai un d Gmai Willschdätt. Manchmool isch au d sit de Kraisreform m Londkriis Raschdat zugordnete Gmai Lichtenau inbägriffe, wii zum Bispil bim Sörvisgbiet vo de Sparkass Hanauerland Käl. Sälte wird midm Hanauerland de ufgleeste Londkriis Käl gmaint, wo ussadäm d heutige Gmai Nairiid, Appewiir un Ränche umfosst hät.

Gschicht 
S Gbiet wor sit 1273 ä Territorium vo de Härre vo Lichtebärg midm Sitz im glichnomige Ort im Norde vo de Vogese.

Gròf Philipp I. de Äldare vo Hanau hät 1458 d Anna von Lichtenberg, ä Ärbdoochter vum Ludwig V. vo Lichtebärg ghiiròt. Nooch sinem Dòd im Joor 1473 hän d Anna un de Gròf Philipp I. d Hälft vo de Härrschoft Lichtebärg im undarä Elsass mit de Houptstott Buxwiller g'ärbt. Doorus sin don d Linie un d Gròfschaft Hanau-Lichtebärg entstonde. Zu de Ärbschoft ghäre au Gbiite, wo hit in Bade laije. D onder Hälft vo de Härschoft isch zunäkscht on d Gròfe vo Zwaibrucke-Bitsch gonge. 1570 sin die awa au usgschtorbe, un iirä Güter, wo au de lichtebärgische Ondail im Elsass dozu ghärt hät, fiile a Hanau-Lichtebärg. Waije däm hists Hanauerland au so.

Nooch m Dòd vum lätschte Gròf vo Hanau, Johann Reinhard III., im Joor 1736 isch d Gròfschoft Hanau-Lichtebärg uf de Ärbprinze Ludwig IX. vo Hesse-Darmstott, de Soon vo de Charlotte vo Hanau-Lichtebärg, de Ärbdoochter vum Johann Reinhard III., iwergegònge.

Wäblinks 
 Historischi Baukunscht im badische Hanauerland

Region (Bade-Württeberg)